Diari Oficial de la Generalitat Valenciana


Sumari del DOGV 4528, del 23-06-2003 (2003/7152)

RESOLUCIÓ d'11 de juny de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Ministeri de Ciència i Tecnologia i la Generalitat Valenciana per donar suport al desenvolupament del projecte Pista-Administració Local.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4528

Data del DOGV
:   23-06-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/7152


Data del document
:   11-06-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * administració central
    * cooperació administrativa
    * informàtica

RESOLUCIÓ d'11 de juny de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Ministeri de Ciència i Tecnologia i la Generalitat Valenciana per donar suport al desenvolupament del projecte ?Pista-Administració Local?. [2003/X7152]
  
Subscrit, després de la tramitació prèvia reglamentària, entre el Ministeri de Ciència i Tecnologia i la Generalitat Valenciana, l'8 d'abril de 2003, un Conveni de col·laboració per donar suport al desenvolupament del projecte ?Pista-Administració Local?, i en compliment del que estableix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0536/2003, i que figura com a annex d'aquesta resolució.
  
València, 11 de juny de 2003.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre el Ministeri de Ciència i Tecnologia i la Generalitat Valenciana per a suport al desenrotllament del projecte Pista-Administració Local.
  
Madrid, a 8 d'abril de 2003
  
Reunits:
  
D'una part, el senyor Josep Piqué i Camps, ministre de Ciència i Tecnologia, anomenat per al dit càrrec per Reial Decret 678/2002, de 10 de juliol i que actua en l'exercici de les facultats que té atribuïdes per la Disposició Addicional Tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
D'una altra, el senyor José Luis Olivas Martínez, president de la Generalitat Valenciana, càrrec que ostenta en virtut del Reial Decret 771/2002, de 23 de juliol, que actua en l'exercici de les facultats que té atribuïdes pel Decret 109/2000, de 18 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i de la conselleria del Portaveu del Govern.
  
Actuant ambdues parts en la respectiva representació que ostenten i reconeixent-se la capacitat legal necessària per a l'atorgament del present document.
  
Exposen
  
1. El Pla d'Acció INFO XXI, aprovat per la Comissió Interministerial de la Societat de la Informació i de les Noves Tecnologies i presentat pel president del Govern al gener de 2001, integra com un dels seus tres eixos prioritaris el desenrotllament de l'administració electrònica, a fi de posar les tecnologies de la informació i les comunicacions a favor d'un millor funcionament intern de les administracions i dels servicis públics, així com de facilitar la relació d'estos amb els ciutadans, permetent l'accés d'estos últims als seus servicis i prestacions a través d'Internet.
  
2. La iniciativa e-Europe, aprovada pel Consell Extraordinari de la Unió Europea, celebrat al març de 2000 a Lisboa, que ha sigut referendada recentment per la Comissió Europea en aprovar el nou Pla d'Acció denominat e-Europe 2005 contemplava, entre les seues línies d'acció prioritàries, estimular l'ús d'Internet i recomana que per a l'any 2003 es puga parlar de l'administració en línia disposant d'accés electrònic als servicis públics, a fi d'oferir uns servicis de major qualitat i millor accessibilitat per a tots els ciutadans europeus, sense excepció.
  
Per a aconseguir este objectiu la iniciativa e-Europe arreplegava inicialment les següents accions:
  
- Que les administracions públiques, a tots els nivells, s'esforcen per explotar les noves tecnologies per a fer la informació el més accessible possible.
  
- Que els estats membres proporcionen accés electrònic generalitzat als principals servicis públics bàsics per a 2003 amb l'objectiu de facilitar als ciutadans un accés fàcil a la informació pública essencial, així com fomentar la interacció en línia entre ciutadans i governs.
  
I per a l'any 2005 que Europa puga disposar del següent:
  
\* Servicis públics moderns online: concretament una administració (e-government), una formació (e-learning services) i una sanitat electròniques (e-health services)
  
\* un entorn dinàmic de comerç electrònic
  
\* disponibilitat d'accés a la banda ampla a preus competitius
  
\* una infraestructura segura d'informació.
  
El compliment dels objectius plantejats per INFO XXI i per e-Europe requerix la participació activa de l'administració General de l'Estat, de les comunitats i ciutats autònomes, a partir d'ara CCAA i de les entitats locals, així com la col·laboració entre elles.
  
3. El programa PISTA és un instrument del Ministeri de Ciència i Tecnologia, a partir d'ara MCT, per a la promoció de la societat de la informació en l'administració i els servicis públics. Gestionat per la Secretaria d'Estat de Telecomunicacions i per a la Societat de la Informació, contempla el desenrotllament d'aplicacions i servicis dirigits al sector de l'administració pública, amb la col·laboració d'altres departaments de l'administració general de l'Estat, d'organismes de les CCAA i entitats locals. La posada en servici dels dits servicis i aplicacions constituïx una important contribució als objectius d'INFO XXI i d'e-Europe.
  
El desenrotllament de l'administració en línia tan sols serà efectiu si s'estén a tots els àmbits de l'administració de l'Estat, inclosos els corresponents als ajuntaments. Dins d'este primer nivell de l'administració, el més pròxim al ciutadà, és especialment important la incorporació al concepte d'Administració electrònica dels xicotets i mitjans nuclis de població.
  
4. La Generalitat Valenciana contempla, dins del seu 2n Pla de Modernització de la Comunitat Valenciana, modernitza.com, l'objectiu de consolidar una Societat de la Informació i del Coneixement per a tots els ciutadans, empreses i organitzacions públiques i privades en general, evitant qualsevol tipus de discriminació o bretxa digital, i procurant que l'administració realitze la seua missió i les seues activitats cada vegada més conforme a criteris d'excel·lència de gestió i sobre la base d'una alta, especialitzada i qualificada tecnificació i formació tant en mitjans materials com en recursos humans.
  
A estos efectes ha dissenyat i implementat una sèrie d'iniciatives i projectes que pretenen dotar a les entitats, organitzacions i administracions públiques d'un alt nivell d'eines tecnològiques que permeten afavorir un millor i major acostament als ciutadans als que servixen i fer realitat l'existència i eficiència d'unes institucions i organitzacions públiques electròniques o online.
  
Dins d'este marc, el projecte Infosoft 2003 ve a constituir una iniciativa d'alt valor tecnològic a efectes de facilitar i col·laborar en la incorporació equitativa i global de les corporacions locals a la Societat de la Informació i del Coneixement, alhora que atén a les seues demandes o necessitats de manera altament individualitzada i amb el màxim respecte a les peculiaritats i característiques específiques de cada ens local. Això permet la seua implementació en qualsevol administració local del conjunt del territori espanyol, al mateix temps que exigix la cooperació interadministrativa per al seu posterior desenrotllament i difusió, i de la qual és clar exponent el present conveni.
  
En relació als anteriors punts, les parts en la representació que ostenten, subscriuen el present conveni que articulen d'acord comú segons les següents
  
Clàusules
  
Primera
  
El present conveni té per objecte plasmar les condicions d'acord amb les quals es portarà a terme la col·laboració entre el Ministeri de Ciència i Tecnologia i la Generalitat Valenciana en el desenrotllament de l'administració electrònica en l'àmbit de les entitats locals.
  
Segona
  
La Comunitat Valenciana es compromet a cedir al Ministeri de Ciència i Tecnologia, en la versió actual, l'aplicatiu destinat a les administracions locals conegut com Infosoft 2003.
  
L'aplicació se cedirà per al seu ús amb tots els codis font i documentació necessària i cessió de drets per a modificar-la.
  
Tercera
  
El Ministeri de Ciència i Tecnologia entregarà a la Generalitat Valenciana una còpia dels productes, obres i codis font resultants del desenrotllament, transformació i modificació de l'aplicació que se cedix, entenent-se inclosos els que s'obtinguen de l'execució dels projectes a què es referixen les clàusules següents d'este conveni. Es considerarà comprés dins de dita entrega el dret de transformació sobre l'obra modificada, desenrotllada o transformada així com la possibilitat de la seua cessió a altres administracions públiques de la Comunitat Valenciana.
  
Tot l'anterior s'entén sense perjuí que el Ministeri de Ciència i Tecnologia puga difondre aquelles modificacions o executables entre les entitats locals espanyoles.
  
Quarta
  
El Ministeri de Ciència i Tecnologia, a través de la Secretaria d'Estat de Telecomunicacions i per a la Societat de la Informació es compromet a contractar a càrrec dels seus crèdits pressupostaris el desenrotllament de projectes dirigits a l'administració local en el marc del Programa PISTA, segons els plecs de Prescripcions Tècniques redactats per als dits projectes.
  
Quinta
  
El primer d'estos plecs completarà les funcionalitats de l'aplicatiu Infosoft2003, que en estos moments funciona ja en una mostra representativa d'ajuntaments de la Comunitat Valenciana, per a la seua difusió i utilització per totes les entitats locals de l'Estat espanyol que ho sol·liciten (s'adjunten dites funcionalitats com a annex I).
  
Sexta
  
addicionalment, amb caràcter immediat i en el context del Projecte PISTA-administración local, es procedirà a l'elaboració del plec de prescripcions tècniques per a la contractació del desenrotllament d'un sistema d'informació territorial, orientat a les entitats locals de xicotets i mitjans nuclis de població que posseïsquen o puguen aconseguir cartografia amb topologia, a fi que puguen georreferenciar tant la informació com la pròpia gestió municipal.
  
Sèptima
  
Per al seguiment del present conveni s'establix una comissió constituïda per tres membres de cada una de les administracions firmants general i autonòmica. Per a millor compliment del que preveu l'article 27.1.b) de la Llei 6/1997, de 14 d'abril, d'Organització i Funcionament de l'administració General de l'Estat, un dels representants d'esta serà designat per la Delegació del Govern a la Comunitat Valenciana. La Presidència de la comissió li correspondrà a un representant de la Generalitat Valenciana, i les funcions de secretaria es realitzaran per un representant del Ministeri de Ciència i Tecnologia. La Comissió de Seguiment es reunirà com a mínim anualment i sempre que ho sol·licite alguna de les institucions firmants.
  
Octava
  
El present conveni correspon als previstos en l'article 3.1.c) del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, sent-li d'aplicació, en defecte de normes específiques, els principis del dit text legal per a resoldre els dubtes i llacunes que pogueren presentar-se.
  
Novena
  
Les controvèrsies sobre la interpretació i l'execució del present conveni seran resoltes al si de la Comissió de Seguiment prevista en la clàusula sèptima. Si no s'aconseguira acord entre les parts, les possibles controvèrsies seran resoltes d'acord amb la Llei 29/1998, de 13 de juliol, reguladora de la Jurisdicció contenciosa administrativa.
  
Deu
  
El present conveni assortirà efectes des del dia de la seua firma, i tindrà una duració de tres anys. Podrà ser prorrogat de mutu acord, o a petició d'alguna de les parts.
  
I en prova de conformitat, es firma en dos exemplars exemplar en el dia i la data indicats.
  
El ministre de Ciència i Tecnologia,
  
JOSEP PIQUÉ I CAMPS
  
El president de la Generalitat Valenciana,
  
JOSÉ-LUIS OLIVAS MARTÍNEZ
  
ANNEX I
  
Funcionalitats de l'aplicatiu de gestió local de referència
  
En la taula següent s'indica el conjunt de funcionalitats d'Infosoft 2003 que constituïxen la referència per a este plec
  
Instal·lació i control de versions
  
Creació i actualització de les bases de dades infoSOFT 2003
  
Creació i actualització dels mòduls i servicis infoSOFT 2003
  
Capa Base de Dades (BD)
  
Capa Jini-Gestor de Cues
  
Capa Regla de Negoci (RN)
  
Servici Agent de Captura de Dades (ACD)
  
Servici de Dades d'Usuaris (SDU)
  
Servici Bústia Ciutadana (BC)
  
Capa Interfície d'usuari (IG)
  
Llançadora Estàrter d'infoSOFT 2003
  
Creació i actualització de les bases de dades infoSOFT 2003
  
Servici de consulta d'estadístiques
  
Manual d'instal·lació
  
Servici de Dades d'Usuaris
  
Definició política de seguretat en els accessos d'usuari. Inclou canvi de clau d'accés
  
Generació automàtica i encriptació DES de claus d'usuari
  
Sistema de canvi d'organisme mantenint una única sessió. Inclou selecció d'organisme per defecte.
  
Generació automàtica no selectiva d'usuaris infoSOFT a partir de tercers de Mòdul Bàsic
  
Tractament fitxers d'intercanvi de dades d'usuari (fitxer d'errors i d'usuaris vàlids)
  
Padró Municipal d'Habitants i Servicis associats
  
(Població / Població i Censos)
  
Gestió de Padró d'Habitants
  
Servici de consulta d'informació padronal
  
Servici de consulta de full padronal
  
Ajuda en línia
  
Publicació de continguts PMH
  
Servici de consulta d'estadístiques
  
Manual d'usuari
  
Procés d'importació de PMH optimat
  
Gestió Fiscal
  
(Economia / Fiscals)
  
Consulta de rebuts
  
Telefinestreta
  
(Població / Serv. i benestar social)
  
Gestió interna de continguts (Tràmits, Oposicions, Activitats, Persones, Entitats, Servicis, Temes, etc.)
  
Servici de consulta de continguts (Tràmits, Oposicions, Activitats...) Selecció d'àmbit i categories
  
Manual d'usuari
  
Publicació millorada de documents associats a tràmits
  
Reserves d'instal·lacions
  
Publicació de continguts Telefinestreta
  
Tramitació electrònica de la sol·licitud de certificat d'inscripció padronal.
  
Ajuda en línia
  
Cerca d'instal·lacions (amb localització geogràfica)
  
Inscripció en activitats
  
Sanitat Municipal
  
Servicis Sanitaris (integrat en Telefinestreta)
  
Tràmits Sanitaris (integrat en Telefinestreta)
  
Activitats en Sanitat (integrat en Telefinestreta)
  
Servicis Socials
  
Servicis Socials (integrat en Telefinestreta)
  
Servicis Socials (Dona) (integrat en Telefinestreta)
  
Tràmits de Servicis Socials (integrats en Telefinestreta)
  
Servicis Socials (xiquets) (integrat en Telefinestreta)
  
Servicis Socials (tercera edat) (integrat en Telefinestreta)
  
Activitats de Servicis Socials (integrades en Telefinestreta)
  
Servicis Econòmics
  
Servicis Econòmics (integrat en Telefinestreta)
  
Servici de Comptabilitat (integrat en Telefinestreta)
  
Servici de Tresoreria (integrat en Telefinestreta)
  
Tràmits de Servicis Econòmics (integrats en Telefinestreta)
  
Servici d'Intervenció (integrat en Telefinestreta)
  
Servici de Rendes i exaccions (integrat en Telefinestreta)
  
Calendari del contribuent (integrat en Telefinestreta)
  
Activitats de Servicis Econòmics (integrades en Telefinestreta)
  
Servici d'Educació
  
Servici d'Educació (integrat en Telefinestreta)
  
Activitats d'Educació (integrades en Telefinestreta)
  
Tràmits d'Educació (integrats en Telefinestreta)
  
Carpeta del Ciutadà
  
Configuració guiada de carpeta genèrica
  
Cercador de servicis
  
Personalització / Configuració de carpeta
  
Gestió d'accés a bústies
  
Emissió i Recepció de missatges del ciutadà respecte a l'ajuntament per la web.
  
Gestió d'enllaços infoSOFT
  
Accés privat a consulta de correu per bústia funcionari
  
Reexpedició de missatges entre elements d'organigrama
  
Registre d'Entrada i Eixida
  
(Règim Interior / Secretaria)
  
Gestió interna de registre municipal amb capacitat multiorganisme
  
Gestió Estructura Organitzativa Municipal
  
(Alcaldia / Règim Interior)
  
Gestió d'Organismes
  
Gestió de Persones/Membres.
  
Web Organigrama
  
Ajuda en línia
  
Gestió d'Unitats Organitzatives
  
Publicació
  
Manual d'usuari
  
Servicis turístics
  
Gestió de Recursos turístics
  
Gestió d'Activitats turístiques
  
Gestió de Rutes Turístiques
  
Gestió de Punts d'Interés turístics
  
Gestió de Tipus de Recursos Turístics
  
Gestió de Tipus de Rutes Turístiques
  
Manual d'usuari
  
Publicació Web de Turisme, inclou FTP
  
Web de Turisme, amb diferents cerques
  
Ajuda en línia
  
Agenda Municipal
  
(gestió de cites / calendari de visites)
  
Sol·licitud de cites des del lloc del funcionari
  
Sol·licitud, acceptació i cancel·lació de cites per Internet
  
Venciment de cites (rebuig automàtic)
  
Enllaç amb Correu Ciutadà
  
Manual d'usuari
  
Gestió de motius d'acceptació / rebuig
  
Gestió i consulta d'agenda
  
Enllaç amb Organigrama Municipal
  
Publicació de calendaris de visita
  
Ajuda en línia
  
Comptabilitat / S. Financer
  
Consulta de factures de proveïdors
  
Publicació d'informació de factures
  
Servicis esportius
  
Gestió d'Instal·lacions esportives
  
Gestió d'Activitats esportives
  
Gestió d'Associacions o clubs
  
Gestió de tipus d'Instal·lacions esportives
  
Manual d'usuari
  
Publicació Web d'Esports, inclou FTP
  
Web d'Esports, amb diferents cerques
  
Ajuda en línia
  
Ajuda en la Web
  
Actes i Edictes (Sessions / Règim Interior)
  
Gestió i Consulta d'Actes
  
Gestió i Consulta d'Edictes
  
Manual d'usuari
  
Ajuda en la Web
  
Publicació Web d'Actes i Edictes
  
Web Actes i Edictes, amb diferents cerques
  
Ajuda en línia
  
Seguretat Ciutadana
  
Gestió i Consulta de Recursos de SC
  
Gestió i Consulta d'Activitats de SC
  
Gestió i Consulta de Servicis de SC
  
Gestió i Consulta de Llicències i Autoritzacions de SC
  
Gestió i Consulta de Tipus d'Activitats de SC
  
Gestió i Consulta de Destinataris d'Avisos de SC
  
Manual d'usuari
  
Ajuda en la Web
  
Publicació Web de Seguretat Ciutadana
  
Web Seguretat Ciutadana, amb diferents cerques i avisos SC
  
Ajuda en línia
  
A estes funcionalitats s'unix el Butlletí Local Electrònic, de recent creació en Infosoft 2003.